́мже у́бѡ а́ще что̀ хотѣ́ли бы́хомъ восприлѣжа́ти є́же бг҃а ѿ писа́нія зрѣ́ти и тва́ри, єдинови́днѣ же и єдинственнови́днѣ мнѡ́гія вины̂ су́щихъ и зри́тельства въ єди́нъ ра́зумъ и дх҃ъ собира́юще, єдинови́дно и про́сто безви́дно видѣ́ніе зря́ще съ безпредѣ́ліемъ и безконе́чіемъ и безнача́ліемъ: є́же вну́трь се́рдца на́шегѡ пе́рвѣе ѡбрѣстѝ взы́щемъ сокро́вище, и помо́лимъ бг҃а ст҃а, испо́лнити зе́млю на́шу ми́лости своея̀: и тогда̀ а́ще бы была̀ ка́я си́ла горѣ̀, ѡста́вимъ свобо́днѣ у́мъ къ бж҃ію разумѣ́нію єдинови́дну, я́коже рече́ся и єдинственнови́дну, про́сту, безви́дну, присносу́щну, безконе́чну и безпредѣ́льну, видѣ́ніемъ и по́мощію сло́ва же и дх҃а